
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИН ПАТШАЛӐХ КАНАШӖН
ДЕПУТАЧӖСЕН СУЙЛАВӖ ҪИНЧЕН" САККУННЕ
УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья
Чӑваш Республикин "Чӑваш Республикин Патшалӑх Канашӗн депутачӗсен суйлавӗ ҫинчен" 2006 ҫулхи пуш уйӑхӗн 30-мӗшӗнчи 9 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 67, 69 №-сем; 2007, 73 №; 2009, 80, 82 №-сем; 2010, 85, 87 №-сем; 2011, 89–91 №-сем; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9 №; 2015, 5 №; 2016, 4, 6 №-сем; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, ҫу уйӑхӗн 5-мӗшӗ, утӑ уйӑхӗн 13-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, чӳк уйӑхӗн 8-мӗшӗ, раштав уйӑхӗн 27-мӗшӗ) ҫакӑн пек улшӑнусем кӗртес:
1) 5 статьяна ҫакӑн пек ҫырса 23-мӗш пай хушса хурас:
"23. Чӑваш Республикин Патшалӑх Канашӗн депутачӗсен суйлавне ирттернӗ чухне кандидат кандидата, кандидатсен списокне регистрацилеме кирлӗ документсене тӑратнӑ самант тӗлне ют ҫӗршыв агенчӗ статусне пӑрахӑҫлама тивӗҫлӗ.";
2) 28 статьян 81-мӗш пайне ", ҫавӑн пекех кандидат ҫак статьян 4-мӗш пайӗпе килӗшӳллӗн тӑратмалли сведенисен шутӗнче Раҫҫей Федерацийӗн территорийӗн тулашӗнче вырнаҫнӑ ют ҫӗршывсен банкӗсенче счетсем (вкладсем), алӑри укҫа-тенкӗ тата хаклӑ япаласем тата (е) ют ҫӗршывсен финанс инструменчӗсем пурри ҫинчен сведенисем кӑтартнӑ е тата кӑтартнӑ сведенисене ҫак статьян 82-мӗш пайӗпе килӗшӳллӗн ирттернӗ тӗрӗслев результачӗсем тӑрӑх тупса палӑртнӑ пулсан" сӑмахсем хушса хурас;
3) 29 статьян 16-мӗш пайӗнче "асӑннӑ списока патшалӑхӑн кулленхи пичет кӑларӑмӗсенче пичетлесе кӑлараҫҫӗ," сӑмахсене кӑларса пӑрахас, "ӑна вырнаҫтараҫҫӗ" сӑмахсене "асӑннӑ списока вырнаҫтараҫҫӗ" сӑмахсемпе улӑштарас, "асӑннӑ списока ярса параҫҫӗ" сӑмахсене "ӑна ярса параҫҫӗ" сӑмахсемпе улӑштарас;
4) 30 статьяна ҫакӑн пек ҫырса 21-мӗш пай хушса хурас:
"21. Ют ҫӗршыв агенчӗсен реестрне кӗртнӗ ҫынсем, экстремистла е террорла организацисен ӗҫӗ-хӗлӗпе ҫыхӑннӑ ҫынсем ҫинчен калакан сведенисен пӗрлехи реестрне сведенисем кӗртнӗ ҫынсем суйлав пӗрлешӗвӗсен полномочиллӗ представителӗсем пулма пултараймаҫҫӗ.";
5) 31 статьяра:
а) 23-мӗш пая ҫакӑн пек ҫырса тӑваттӑмӗш ҫӗнӗ предложени хушса хурас: "Уйрӑм кандидат тӗлӗшпе Чӑваш Республикин Суйлав комиссине тӑратнӑ документсене ҫырса хатӗрленӗ чухне йӑнӑшсем (пичетленнӗ йӑнӑшсем) туни пӗр мандатлӑ тивӗҫлӗ суйлав округӗнче тӑратнӑ гражданина шанчӑклӑн палӑртма май паман чухне Чӑваш Республикин Суйлав комиссийӗ тивӗҫлӗ кандидата пӗр мандатлӑ суйлав округӗсем тӑрӑх тӑратнӑ кандидатсен списокӗнчен ӑна ҫирӗплетиччен кӑлармалли сӑлтав шутланать.";
ӑ) 8-мӗш пайӑн иккӗмӗш абзацне ", ҫавӑн пекех кандидат ҫак статьян 3-мӗш пайӗн 2-мӗш пункчӗпе килӗшӳллӗн тӑратмалли сведенисен шутӗнче Раҫҫей Федерацийӗн территорийӗн тулашӗнче вырнаҫнӑ ют ҫӗршывсен банкӗсенче счетсем (вкладсем), алӑри укҫа-тенкӗ тата хаклӑ япаласем тата (е) ют ҫӗршывсен финанс инструменчӗсем пурри ҫинчен сведенисем кӑтартнӑ е тата кӑтартнӑ сведенисене ҫак пайпа килӗшӳллӗн ирттернӗ тӗрӗслев результачӗсем тӑрӑх тупса палӑртнӑ пулсан" сӑмахсем хушса хурас;
б) 132-мӗш пая ", ҫавӑн пекех кандидат ҫак статьян 11-мӗш пайӗн 
1-мӗш пункчӗпе килӗшӳллӗн тӑратмалли сведенисен шутӗнче Раҫҫей Федерацийӗн территорийӗн тулашӗнче вырнаҫнӑ ют ҫӗршывсен банкӗсенче счетсем (вкладсем), алӑри укҫа-тенкӗ тата хаклӑ япаласем тата (е) ют ҫӗршывсен финанс инструменчӗсем пурри ҫинчен сведенисем кӑтартнӑ е тата кӑтартнӑ сведенисене ҫак статьян 133-мӗш пайӗпе килӗшӳллӗн ирттернӗ тӗрӗслев результачӗсем тӑрӑх тупса палӑртнӑ пулсан" сӑмахсем хушса хурас;
6) 35 статьяра:
а) ҫакӑн пек ҫырса 13-мӗш пай хушса хурас:
"13. Енчен те тивӗҫлӗ суйлав округӗ тӑрӑх суйланма килӗшни ҫинчен ҫырнӑ заявленире кандидат ют ҫӗршыв агенчӗ пулни ҫинчен калакан сведенисене кӑтартнӑ пулсан, кандидат Чӑваш Республикин Суйлав комиссине кандидата регистрацилеме кирлӗ ытти документсемпе пӗрле кандидата ют ҫӗршыв агенчӗсен реестрӗнчен кӑларни ҫинчен федерацин ӗҫ тӑвакан влаҫӗн коммерциллӗ мар организацисене регистрацилес сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫ-хӗл пурнӑҫлакан органӗн пӗлтернине е тата судӑн тивӗҫлӗ йышӑнӑвне тӑратать.";
ӑ) 10-мӗш пайра:
ҫакӑн пек ҫырса 12-мӗш пункт хушса хурас:
"12) кандидат ҫак Саккунӑн 5 статйин 23-мӗш пайӗпе пӑхса хӑварнӑ требованисене пурнӑҫламанни;";
9-мӗш пункта "саккунпа палӑртнӑ" сӑмахсем хыҫҫӑн "тивӗҫлӗ" сӑмах хушса хурас;
б) 11-мӗш пайӑн 7-мӗш пунктне "саккунпа палӑртнӑ" сӑмахсем хыҫҫӑн "тивӗҫлӗ" сӑмах хушса хурас;
в) 12-мӗш пая ҫакӑн пек ҫырса 32-мӗш пункт хушса хурас:
"32) кандидат ҫак Саккунӑн 5 статйин 23-мӗш пайӗпе пӑхса хӑварнӑ требованисене пурнӑҫламанни;";
7) 39 статьян 2-мӗш пайӗнче пӗрремӗш предложение ", ют ҫӗршыв агенчӗсен реестрне кӗртнӗ ҫынсем, экстремистла е террорла организацисен ӗҫӗ-хӗлӗпе ҫыхӑннӑ ҫынсем ҫинчен калакан сведенисен пӗрлехи реестрне сведенисем кӗртнӗ ҫынсем" сӑмахсем хушса хурас;
8) 42 статьян 3-мӗш пайӗнче ", ҫавӑн пекех сасӑлав кунӗнче" сӑмахсене "тата сасӑлав кунӗнче (сасӑлавӑн юлашки кунӗнче) сасӑлав вӗҫленнӗ самантчен" сӑмахсемпе улӑштарас;
9) 47 статьян 7-мӗш пайӗнче "ют ҫӗршыв агенчӗ шутланакан регистрациленӗ кандидат е" сӑмахсене кӑларса пӑрахас, "ют ҫӗршыв агенчӗ е кандидат пулни" сӑмахсене "кандидат пулни" сӑмахсемпе улӑштарас, "ют ҫӗршыв агенчӗ шутланакан е кандидат" сӑмахсене "кандидат шутланакан" сӑмахсемпе улӑштарас;
10) 48 статьян 15-мӗш пайӗнче "ют ҫӗршыв агенчӗ шутланакан кандидат" сӑмахсене тата "ют ҫӗршыв агенчӗ е" сӑмахсене кӑларса пӑрахас;
11) 53 статьяра:
а) 5-мӗш пайӑн 14-мӗш пунктӗнче "ҫавӑн пекех" сӑмахсене кӑларса пӑрахас, ", экстремистла е террорла организацисен ӗҫӗ-хӗлӗпе ҫыхӑннӑ ҫынсем ҫинчен калакан сведенисен пӗрлехи реестрне сведенисем кӗртнӗ ҫынсен" сӑмахсем хушса хурас;
ӑ) 9-мӗш пая ҫакӑн пек ҫырса абзац хушса хурас:
"Кандидатӑн суйлав фончӗ тӑкаклакан (кандидата регистраци тӑвиччен тӑкаклама юракан) укҫа-тенкӗн чи пысӑк виҫи кандидатӑн суйлав фончӗ тӑкаклакан укҫа-тенкӗн ҫак пайпа палӑртнӑ чи пысӑк виҫин 30 проценчӗпе танлашать.";
б) 10-мӗш пая ҫакӑн пек ҫырса абзац хушса хурас:
"Суйлав пӗрлешӗвӗн суйлав фончӗ тӑкаклакан (кандидатсен списокне регистраци тӑвиччен тӑкаклама юракан) укҫа-тенкӗн чи пысӑк виҫи суйлав пӗрлешӗвӗн суйлав фончӗ тӑкаклакан укҫа-тенкӗн ҫак пайпа палӑртнӑ чи пысӑк виҫин 30 проценчӗпе танлашать.";
12) 57 статьян 5-мӗш пайӑн "д" пунктне ", тата кандидатсен, суйлав пӗрлешӗвӗсен финанс отчечӗсене тӑратнин тата тӗрӗсленин результачӗсем тӑрӑх Чӑваш Республикин Суйлав комиссине правӑна сыхлакан тата ытти органсене кирлӗ мерӑсем йышӑнма тата Раҫҫей Федерацийӗн саккунӗсемпе килӗшӳллӗн айӑплӑ ҫынсене явап тыттарма тивӗҫлӗ материалсене ярса парасси ҫинчен сӗнӳсем тӑратать" сӑмахсем хушса хурас;
13) 60 статьяра:
а) 81-мӗш пайра "ют ҫӗршыв агенчӗ е" сӑмахсене кӑларса пӑрахас;
ӑ) 21-мӗш пая ҫакӑн пек ҫырса хурас:
"21. Сасӑлав кунӗнче (сасӑлавӑн юлашки кунӗнче) сасӑлав вӑхӑчӗ вӗҫленнӗ хыҫҫӑн суйлав комиссийӗсенче усӑ курмасӑр юлнӑ суйлав бюллетенӗсене ҫак Саккунӑн 64 статйин 3-мӗш пайӗн требованийӗсемпе килӗшӳллӗн шутласа тухаҫҫӗ тата пӑрахӑҫлаҫҫӗ. Мӗнпур суйлав комиссийӗсенче, участокри суйлав комиссийӗсемсӗр пуҫне, усӑ курман суйлав бюллетенӗсене пӑрахӑҫланӑ чухне пӑрахӑҫланӑ суйлав бюллетенӗсен хисепне кӑтартса акт ҫыраҫҫӗ. Суйлав бюллетенӗсене пӑрахӑҫланӑ ҫӗре Федераци саккунӗн 30 статйин 3-мӗш пунктӗнче кӑтартнӑ ҫынсем хутшӑнма пултараҫҫӗ. Ҫав суйлав бюллетенӗсене суйлав комиссийӗн секретарӗ суйлав комиссийӗн ытти докуменчӗсемпе пӗрле упрать.";
14) 64 статьян 3-мӗш пайӗнче пӗрремӗш предложение ҫакӑн пек ҫырса хурас: "Сасӑлав вӑхӑчӗ вӗҫленнӗ хыҫҫӑн участокри суйлав комиссийӗн татса паракан сасӑ правиллӗ членӗсем сӑнавҫӑсем, Федераци саккунӗн 30 статйин 3-мӗш пунктӗнче кӑтартнӑ ытти ҫынсем умӗнче усӑ курман суйлав бюллетенӗсене шутласа тухаҫҫӗ те суйлавҫӑ паллӑ лартмалли тӑваткала пӑсмасӑр Раҫҫей Федерацийӗн Тӗп суйлав комиссийӗ Федераци саккунӗпе килӗшӳллӗн палӑртнӑ меслетсемпе ҫавнашкал суйлав бюллетенӗсене малалла усӑ курма юрӑхсӑр пултӑр тесе пӑсса пӑрахӑҫлаҫҫӗ, ун хыҫҫӑн пӑрахӑҫа кӑларнӑ усӑ курман суйлав бюллетенӗсен, ҫавӑн пекех сасӑлав ирттернӗ чухне суйлавҫӑсем пӑснӑ суйлав бюллетенӗсен хисепне пурте илтмелле пӗлтереҫҫӗ тата сасӑлав итогӗсен протоколӗн тата сасӑлав пӳлӗмӗнче вырнаҫнӑ унӑн пысӑклатнӑ формин 5-мӗш йӗркине ҫырса хураҫҫӗ.". 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи ҫӗртме уйӑхӗн 19-мӗшӗ
[bookmark: _GoBack]46 №

image1.png




